**LAHJAKIRJA**

LAHJANANTAJA **Etunimi** toiset nimet **Sukunimi**

 Henkilötunnus:

 Kotikatu 1A2

 33333 Tampere

LAHJANSAAJA **Etunimi** toiset nimet **Sukunimi**

 Henkilötunnus:

 Kotikatu 2A2

 33332 Tampere

LAHJOITUKSEN KOHDE

Kannettava tietokone mallia MacBook Air (sarjanumero123123123), tietokone on noin 2 vuotta vanha.

LAHJAN EHDOT Omistus- ja hallintaoikeus lahjoitettuun omaisuuteen siirtyy lahjansaajalle heti.

Lahjansaajan aviopuolisolla ei ole avio-oikeutta tähän lahjaan.

Tätä lahjakirjaa on laadittu kaksi samasanaista kappaletta, yksi lahjanantajalle ja yksi lahjansaajalle.

PAIKKA JA AIKA Tampereella 15. päivänä marraskuuta 2017

ALLEKIRJOITUKSET \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Lahjanantaja Lahjansaaja

**Lue tämä info lahjakirjasta ennen lahjakirjan laatimista**

Tämä ohje koskee tavanomaisen irtaimen omaisuuden lahjoittamista eikä tällä lahjakirjalla voi lahjoittaa kiinteistöä tai maaomaisuutta eikä tämä asiakirja myöskään sovellu esimerkiksi asunnon tai ajoneuvon lahjoitukseen.

Lahja ei lähtökohtaisesti edellytä minkään määrämuodon noudattamista, vaan lahja täyttyy, kun lahjan kohde on luovutettu lahjan saajalle. Lahjoitus on kuitenkin aina hyvä tehdä kirjallisena. Kirjallinen muoto on lisäksi välttämätön silloin, kun halutaan antaa lahja ja samalla määrätä, ettei lahjansaajan mahdollisella puolisolla ole avio-oikeutta lahjoitettuun omaisuuteen. Tällöin lahjakirjaan tarvitaan myös kahden esteettömän todistajan allekirjoitukset, kts asiakirjamalli avioehtosopimuksen ohje.

Lahjakirjassa on tärkeää ilmaista selkeästi lahjoituksen kohde. Epäselvissä tilanteissa lahjakirjaa tulkitaan lahjanantajan eduksi.

Lahja voi olla myös ennakkoperintöä, jos lahja annetaan lahjanantajan perilliselle. Lähtökohta on, että rintaperilliselle (esim lapselle) annettu lahja on ennakkoperintöä, jos asiasta ei nimenomaisesti ole määrätty toisin. Jos lahja on annettu muulle lainmukaiselle perilliselle, lahjaa pidetään ennakkoperintönä vain, jos näin on määrätty. Edellä mainittu huomioiden lahjakirjaan voi lisätä määräyksen siitä, onko lahjaa pidettävä ennakkoperintönä vai ei. Ennakkoperintönä annettu lahja huomioidaan perinnönjaossa lahjanantajan kuoltua. Lahjakirja tulee päteväksi asiakirjan allekirjoituksin.

Mikäli sinua epäilyttää valmiin mallin käyttäminen tai haluat laatia kiinteistön tai asunnon lahjakirjan, lakimiehemme voivat auttaa sinua lahjakirjan laadinnassa myös etänä. Apua löydät osoitteesta [www.visionlaw.fi](http://www.visionlaw.fi).